Die wêreld in foto’s – 9 November 2017Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Wagte ry verby die presidensiële woning van Indonesië waar pres. Joko Widodo van Indonesië en pres. Moon Jae-in van Suid-Korea later die dag byeengekom het. (Foto: Adek Berry, AP) Sjinese leerders waai vlae met die vertrek van pres. Donald Trump en sy vrou, Melania, nadat hulle ŉ laerskool in Beijing besoek het. (Foto: Ng Han Guan, AP) Sokkerspelers van Argentinië oefen vir die vriendskaplike wedstryd teen Rusland wat die naweek sal plaasvind. (Foto: Ivan Sekretarev, AP) ŉ Meisie van Indië bedel in die strate van Nieu-Delhi. (Foto: Manish Swarup, AP) Prins Charles en sy vrou, Camilla, is op ŉ tweedag-besoek aan Indië om bande te versterk voor ŉ byeenkoms van die leiers van Gemenebes-lande wat April in Londen sal plaasvind. (Foto: Manish Swarup, AP)